ली नदी (गुआंगशी प्रान्त)
ली जिआंग या ली (漓江, Li River) दक्षिणी चीन के गुआंगशी प्रांत में बहने वाली एक नदी है। यह शिंगअन ज़िले (Xing'an) के माओएर पर्वतों में शुरू होकर दक्षिणी दिशा में गुइलिन, यांगशुओ और पिंगले शहरों से गुज़रती हुई निकलती है। पिंगले में दो और नदियाँ इसमें विलय हो जाती हैं और इस मिली-जुली नदी को गुइ नदी (Gui River) के नाम से जाना जाता है। यह नदी फिर शी नदी (Xi River) में मिलती है जो स्वयं आगे जाकर मोती नदी (Pearl River) में मिल जाती है।